
ב"ה, אלול תש"פ

שבוע טוב
השבוע נעסוק בסימן קנב 
נחזור מעט למקור האיסור להרוס בית כנסת:
רמב"ם, ספר המצוות, לא תעשה סה 
שהזהירנו מנתוץ ומאבד בתי עבודת האל יתעלה, ומאבד ספרי הנבואה, ומלמחוק השמות הנכבדים, והדומה לזה. ולשון האזהרה שבאה בזה הענין הוא אמרו: "לא תעשון כן לה' אלקיכם" (דברים יב, ד). אחר שקדם הציווי לאבד עבודה זרה ולמחות את שמה ולהרוס בתיה ומזבחותיה כולם, ובאה האזהרה ואמר: "לא תעשון כן לה' אלוקיכם". וכל מי שעבר על דבר זה כגון שיהרוס שום דבר מן ההיכל והמזבח והדומה להם או שימחה שם משמות ה', לוקה. 

חידושי הרמב"ן מסכת מגילה דף כה עמוד ב
לפי מה ששנינו במשנתינו: "בני העיר שמכרו רחובה של עיר לוקחין בדמיו בית הכנסת, בית הכנסת לוקחין תיבה" (משנה מגילה ג, א), משמע ודאי שבית הכנסת קדושה יש בו ...והשתא קשיא לי אם כן האיך נמכר, והלא דבר הראוי לגופו במוקדשין אינו נפדה, ...ותו כי מכרו שבעה טובי בני העיר במעמד אנשי העיר היכי שרו דמייהו למשתא בהו שכרא והלא נתפסין בקדושתה?...
ויש לישב ולומר דבית הכנסת עשו אותו כתשמישי מצוה לולב וסוכה, והן עצמן אף על פי שנזרקין לאחר זמן, בזמן מצוה יש בהן קדושה של כבוד, כדאמרינן התם (שבת כב ע"א) "אסור להרצות מעות כנגד נר של חנוכה" והוינן בה וכי נר קדושה יש בו? ומסקנא דאסיר. והתם נמי אמרינן (שבת שם) דנויי סוכה אסור להסתפק מהן כל שבעה. ...ופירוש הדברים דנויי סוכה אסורין בשעת מצותן משום דחל שם שמים עליהן, אבל אם בא לסלקן מן המצוה ולהסתפק מהן אסור משום מוקצה למצותו כדמוכח בפרק כירה (שבת מה ע"א), וכן הדס של מצוה אסור להריח בו (סוכה לז ע"ב) וכן לולב ואתרוג כיוצא בהן... לפיכך בית הכנסת כל זמן שבני העיר רוצין בו ומצותן עליו נוהגין בו קדושה ואפילו בחורבנו, שהרי עדיין לא עבר זמן מצותו וראוי לשפץ אותו ולבנותו. אבל אם נמלכו למכרו, כבר עבר זמן מצותו כסוכה לאחר שבעה ונפקעה קדושה [דמצוה] מיניה. ואין ספק דמכירה זו האמורה בבית הכנסת בכל מקום אינה אלא בשיש להן בית הכנסת אחרת, דאי לאו הכי ודאי אסור כדאמרינן בבבא בתרא (ג ע"ב): "לא ליסתר איניש בי כנישתא עד דבני בי כנישתא אחריתי". הלכך מכירתו ודאי מותרת היא דהוה ליה כמפריש שבעה אתרוגים לז' ימים דיוצא בו ואוכלה (סוכה מו ע"ב) דהוי ליה כתשמישי מצוה לאחר זמנן.

תוספתא מגילה ב 
הלכה יב
ר' מנחם בי ר' יוסה או' בית הכנסת לא יקחו את הרחבה 
אמ' ר' יהודה במי דברים אמורי' בזמן שלא התנו עמהן פרנסי אותה העיר אבל אם התנו עמהן פרנסי אותה העיר משנין אותה לכל דבר שירצו 
הלכה יג
העושה תיבה ומטפחות לספר עד שלא נשתמש בהן גבוה רשיי להשתמש בהן הדיוט ומשנשתמש בהן גבוה אין רשיי להשתמש בהן הדיוט 
אבל משאיל אדם מטפחתו לספר וחוזר ולוקחה ממנו מטפחות ספרים משנין אותן מספרים לספרים אבל לא לדברים אחרים 
הלכה יד
העושה מנורה ונר לבית הכנסת עד שלא נשתקע שם הבעלים מהן [אין] רשיי לשנותן לדבר אחר משנשתקע שם הבעלים מהן (אין) רשיי לשנותן לדבר אחר 
הלכה טו
יחיד שפסק צדקה בעירו נותנה לעניי עירו בעיר אחרת נותנה לעניי עיר אחרת 
הפרנסין שפסקו צדקה בעירן נותנה לעניי עירן בעיר אחרת נותנין אותה לעניי עיר אחרת 
הפוסק צדקה עד שלא זכו בה הפרנסין רשיי לשנותה לדבר אחר משזכו בה הפרנסין אין רשיי לשנותה לדבר אחר אלא מדעתן 
הלכה טז
גוי שהקדיש קורה לבית הכנסת וכתוב עליו לשם בודקין אותו אם אמ' לשם הקדש נדרתי גונזין אותו ואם א' לשום בית הכנסת נדרתי גוררין מקום השם וגונזין אותו ומשתמשין במותר 
כלי גבוה עד שלא נשתמש בהן גבוה רשיי לישתמש בהן הדיוט משנשתמש בהן גבוה אין רשיי לישתמש בהן הדיוט 
וכלים שנעשו מתחלתן להדיוט אין עושין אותן לגבוה אבנים וקורות שחצבן מתחלה לבית הכנסת אין בונין אותן בהר הבית 
אבני היכל ועזרות שנפגמו ושנגממו אין להן פדיון וטעונין גניזה 
הלכה יז
אמ' ר' יהודה מעשה בר' לעזר בי ר' צדוק שלקח בית הכנסת של אכסנדריים שהיתה בירושלם והיה עושה בה כל חפצו לא אסרו אלא שלא יהא שם הראשון קרוי עליו

בבלי מגילה כו.-כז: 
1. גמרא. בני העיר שמכרו רחובה של עיר. 
a. אמר רבה בר בר חנה אמר רבי יוחנן: זו דברי רבי מנחם בר יוסי סתומתאה, אבל חכמים אומרים: הרחוב אין בו משום קדושה. 
i. ורבי מנחם בר יוסי מאי טעמיה? - הואיל והעם מתפללין בו בתעניות ובמעמדות. – 
ii. ורבנן: ההוא אקראי בעלמא. 

2. בית הכנסת לוקחין תיבה, 
a. אמר רבי שמואל בר נחמני אמר רבי יונתן: לא שנו אלא בית הכנסת של כפרים, אבל בית הכנסת של כרכין, כיון דמעלמא אתו ליה - לא מצו מזבני ליה, דהוה ליה דרבים. 
b. אמר רב אשי: האי בי כנישתא דמתא מחסיא. אף על גב דמעלמא אתו לה, כיון דאדעתא דידי קאתו - אי בעינא מזבנינא לה. 
3. מיתיבי, אמר רבי יהודה: מעשה בבית הכנסת של טורסיים שהיה בירושלים שמכרוה לרבי אליעזר, ועשה בה כל צרכיו. 
i. והא התם דכרכים הוה! - ההיא בי כנישתא זוטי הוה, ואינהו עבדוה. 
4. מיתיבי: בבית ארץ אחזתכם - אחוזתכם מיטמא בנגעים, ואין ירושלים מיטמא בנגעים. אמר רבי יהודה: אני לא שמעתי אלא מקום מקדש בלבד. 
i. הא בתי כנסיות ובתי מדרשות מיטמאין, אמאי? הא דכרכין הוו! – 
ii. אימא: אמר רבי יהודה: אני לא שמעתי אלא מקום מקודש בלבד. 
iii. במאי קמיפלגי? תנא קמא סבר: לא נתחלקה ירושלים לשבטים, ורבי יהודה סבר: נתחלקה ירושלים לשבטים, 
iv. ובפלוגתא דהני תנאי, 
5. דתניא: מה היה בחלקו של יהודה - הר הבית, הלשכות והעזרות. ומה היה בחלקו של בנימין - אולם והיכל ובית קדשי הקדשים. ורצועה היתה יוצאת מחלקו של יהודה ונכנסת בחלקו של בנימין, ובה מזבח בנוי, והיה בנימין הצדיק מצטער עליה בכל יום לבולעה, שנאמר חפף עליו כל היום לפיכך זכה בנימין ונעשה אושפיזכן לשכינה. 
i. והאי תנא סבר: לא נתחלקה ירושלים לשבטים. 
6. דתניא: אין משכירים בתים בירושלים, מפני שאינן שלהן. רבי אליעזר (בר צדוק) +מסורת הש"ס: [בר' שמעון]+ אומר: אף לא מטות. 
7. לפיכך עורות קדשים - בעלי אושפיזין נוטלין אותן בזרוע. 
a. אמר אביי: שמע מינה אורח ארעא למישבק אינש גולפא ומשכא באושפיזיה. 

b. אמר רבא: לא שנו אלא שלא מכרו שבעה טובי העיר במעמד אנשי העיר, אבל מכרו שבעה טובי העיר במעמד אנשי העיר - אפילו למישתא ביה שיכרא שפיר דמי. 
c. רבינא הוה ליה ההוא תילא דבי כנישתא אתא לקמיה דרב אשי, אמר ליה: מהו למיזרעה? אמר ליה: זיל זבניה משבעה טובי העיר במעמד אנשי העיר, וזרעה. 

d. רמי בר אבא הוה קא בני בי כנישתא, הוה ההיא כנישתא עתיקא הוה בעי למיסתריה ולאתויי ליבני וכשורי מינה, ועיולי להתם. יתיב וקא מיבעיא ליה הא דרב חסדא. דאמר רב חסדא: לא ליסתור בי כנישתא עד דבני בי כנישתא אחריתי, התם - משום פשיעותא, כי האי גוונא מאי? – 
e. אתא לקמיה דרב פפא - ואסר ליה, לקמיה דרב הונא - ואסר ליה. 
f. אמר רבא: האי בי כנישתא, חלופה וזבונה - שרי, אוגורה ומשכונה - אסור. 
i. מאי טעמא - בקדושתה קאי. ליבני נמי, חלופינהו וזבונינהו - שרי, אוזופינהו - אסור. 
ii. הני מילי - בעתיקתא, אבל בחדתא - לית לן בה. 
iii. ואפילו למאן דאמר הזמנה מילתא היא - הני מילי כגון האורג בגד למת, אבל הכא - כטווי לאריג דמי, וליכא למאן דאמר. 
g. מתנה, פליגי בה רב אחא ורבינא, חד אסר וחד שרי. 
i. מאן דאסר - בהאי תפקע קדושתה? 
ii. ומאן דשרי: אי לאו דהוה ליה הנאה מיניה - לא הוה יהיב ליה, הדר הוה ליה מתנה כזביני. 

8. תנו רבנן: תשמישי מצוה - נזרקין, תשמישי קדושה - נגנזין. ואלו הן תשמישי מצוה: סוכה, לולב, שופר, ציצית. ואלו הן תשמישי קדושה: דלוסקמי ספרים, תפילין ומזוזות, ותיק של ספר תורה, ונרתיק של תפילין ורצועותיהן. 
a. אמר רבא: מריש הוה אמינא האי כורסיא תשמיש דתשמיש הוא, ושרי. כיון דחזינא דמותבי עלויה ספר תורה, אמינא: תשמיש קדושה הוא, ואסור. 
b. ואמר רבא: מריש הוה אמינא האי פריסא תשמיש דתשמיש הוא, כיון דחזינא דעייפי ליה ומנחי סיפרא עלויה אמינא: תשמיש קדושה הוא, ואסור. 
c. ואמר רבא: האי תיבותא דאירפט, מיעבדה תיבה זוטרתי - שרי, כורסייא - אסיר. 
d. ואמר רבא: האי פריסא דבלה, למיעבדיה פריסא לספרי - שרי, לחומשין - אסיר. 
e. ואמר רבא: הני זבילי דחומשי, וקמטרי דספרי - תשמיש קדושה נינהו, ונגנזין. – 
i. פשיטא! - מהו דתימא: הני לאו לכבוד עבידן, לנטורי בעלמא עבידי, קא משמע לן. 
f. ההוא בי כנישתא דיהודאי רומאי דהוה פתיח לההוא אידרונא, דהוה מחית ביה מת, והוו בעו כהני למיעל לצלויי התם. אתו אמרו ליה לרבא, אמר להו: דלו תיבותא, אותבוה, דהוה ליה כלי עץ העשוי לנחת, וכלי עץ העשוי לנחת - אינו מקבל טומאה, וחוצץ בפני הטומאה. 
g. אמרו ליה רבנן לרבא: והא זמנין דמטלטלי ליה כי מנח ספר תורה עלויה, והוה ליה מיטלטלא מלא וריקם! - אי הכי לא אפשר. 
h. אמר מר זוטרא: מטפחות ספרים שבלו עושין אותן תכריכין למת מצוה, וזו היא גניזתן. 
i. ואמר רבא: ספר תורה שבלה גונזין אותו אצל תלמיד חכם, ואפילו שונה הלכות. 
j. אמר רב אחא בר יעקב: ובכלי חרס, שנאמר ונתתם בכלי חרש למען יעמדו ימים רבים, 

k. (ואמר) +מסורת הש"ס: [אמר]+ רב פפי משמיה דר' [דרבא]: מבי כנישתא לבי רבנן - שרי, מבי רבנן לבי כנישתא - אסיר. 
l. ורב פפא משמיה דרבא מתני איפכא, 
m. אמר רב אחא: כוותיה דרב פפי מסתברא, 
n. דאמר רבי יהושע בן לוי: בית הכנסת מותר לעשותו בית המדרש, 
i. שמע מינה. 
o. דרש בר קפרא: מאי דכתיב וישרף את בית ה' ואת בית המלך ואת כל בתי ירושלים ואת כל בית גדול שרף באש. בית ה' - זה בית המקדש, בית המלך - אלו פלטרין של מלך, ואת כל בתי ירושלים - כמשמען, ואת כל בית גדול שרף באש. רבי יוחנן ורבי יהושע בן לוי חד אמר: מקום שמגדלין בו תורה, וחד אמר: מקום שמגדלין בו תפלה. 
i. מאן דאמר תורה, דכתיב ה' חפץ למען צדקו יגדיל תורה ויאדיר. 
ii. ומאן דאמר תפלה דכתיב ספרה נא... הגדלות אשר עשה אלישע. ואלישע דעבד - ברחמי הוא דעבד. 
iii. תסתיים דרבי יהושע בן לוי הוא דאמר מקום שמגדלין בו תורה, דאמר רבי יהושע בן לוי: בית הכנסת מותר לעשותו בית מדרש, שמע מינה.

בבלי בבא בתרא ג ע"ב 
a. אמר רב חסדא: לא ליסתור איניש בי כנישתא עד דבני בי כנישתא אחריתי. 
i. איכא דאמרי: משום פשיעותא, 
ii. ואיכא דאמרי: משום צלויי. 
iii. מאי בינייהו? איכא בינייהו, דאיכא (בי כנישתא אחריתי) +מסורת הש"ס: [דוכתא לצלויי]+. 
b. מרימר ומר זוטרא סתרי ובנו בי קייטא בסיתווא, ובנו בי סיתווא בקייטא. 
c. א"ל רבינא לרב אשי: גבו זוזי ומחתי, מאי? אמר ליה: דילמא מיתרמי להו פדיון שבויים ויהבי להו. שריגי ליבני והדרי הודרי ומחתי כשורי, מאי? א"ל: זמנין דמתרמי להו פדיון שבויים, מזבני ויהבי להו. א"ה, אפי' בנו נמי! אמר ליה: דירתיה דאינשי לא מזבני. 
i. ולא אמרן אלא דלא חזי בה תיוהא, אבל חזי בה תיוהא - סתרי ובני; 
d. כי הא דרב אשי חזא בה תיוהא בכנישתא דמתא מחסיא, סתריה ועייל לפוריי' להתם, ולא אפקיה עד דמתקין ליה שפיכי. 
i. ובבא בן בוטא היכי אסביה ליה עצה להורדוס למיסתריה לבית המקדש? והאמר רב חסדא: לא ליסתור איניש בי כנישתא עד דבני בי כנישתא אחריתא! 
ii. אי בעית אימא: תיוהא חזא ביה; איבעית אימא: מלכותא שאני, דלא הדרא ביה, 
e. דאמר שמואל: אי אמר מלכותא עקרנא טורי, עקר טורי ולא הדר ביה.

רש"י מסכת בבא בתרא דף ג עמוד ב 
משום פשיעותא - דילמא מתרמי אונס ופשעי ולא בנו אחריתי.
משום צלויי - כל זמן הבנין. 
בי קייטא בסיתווא - בית הכנסת היה להם לימות החורף נמוך בכתלים רחבים וחלונות מועטין מפני הצינה ובימות החמה בית הכנסת אחר שאויר שולט בו.

תוספות מסכת בבא בתרא דף ג עמוד ב 
הג"ה בי קייטא ובי סיתווא - הוי כמו איכא תיוהא ושרי ואם שתי בתי כנסיות היו בב' מקומות של קייטא ושל סיתווא איירי כגון דחזו בה תיוהא ועוד נראה כיון דיש שם בהכ"נ אחר אין לחוש אם לא יבנו זאת והא דקאמר דאיכא דוכתא לצלויי היינו שאין בהכ"נ ועוד מחמת קור וחום אין לחוש שמא יפשעו או בזמן גדול כל כך אין לחוש, ע"כ הגה"ה.

המהר"ם לובלין, מסכת בבא בתרא דף ג עמוד ב
ופירוש ההג"ה הכי הוא. דרצה לומר דבהא דקאמר בגמרא מרימר ומר זוטרא סתרי ובני בי קייטא וכו' איכא שני פירושים: 
[א] לחד פירושא לא היה להם כי אם בית הכנסת אחד, ובכל חצי שנה היו משנים בבניינו. דהיינו כשהגיע זמן ימי החורף היו סותרים הבית הכנסת שהיה להם בקייטא ובנו אותו ועשו ממנו בי סיתוא דהיינו בית הכנסת לימי החורף, וכשכלו ימי החורף והגיע זמן הקייטא חזרו וסתרו אותו הבית הכנסת ובנו אותו ועשו ממנו בי קייטא. 
[ב] ולפירוש השני היו להם שתי בתי כנסיות בשני מקומות. אחד בית הכנסת של קייטא ואחד של סיתוא. וכשהיו צריכין לסתור ולחזור ולבנות ולתקן אותו בית הכנסת של קייטא היו ממתינים עד ימי החורף שאז היו מתפללין בבית הכנסת השני שהוא של סיתוא, ובאותו זמן היו סותרין ובונין הבית כנסת של קייטא כדי שיהיה מוכן כשיגיעו ימי הקייטא. וכן כשהיו צריכין לסתור ולתקן הבי סיתוא היו ממתינים עד ימות הקייטא שהיו מתפללים בבי קייטא ובאותו זמן היו מתקנין ובונין הבי סיתוא. 
וקאמר בהג"ה זו: [א] שלפירוש המפרשים שהיה הכל בית הכנסת אחד, קשה והיאך היו סותרים בכל פעם כשהגיע ימי החורף וכן אחר כך כשהגיע ימי הקייטא ,והא אסור לסתור שום בית כנסת עד שבונים מתחלה אחרת? וקאמר שלכך היו מותרים לסותרו דכיון שאותו בית כנסת לא היה ראוי להם לימי החורף הוי כדין בית כנסת דחזו ביה תיוהא דשרי לסותרו. 
[ב] ואם שתי בתי כנסיות היו וכו', רצה לומר ולפירוש השני שמפרש שהיו שני בתי כנסיות כדלעיל ובימי הסיתוא היו סותרין ובונין אותו של קייטא. והיאך היו מותרין לסותרו כיון שלא היה להם בי קייטא אחריתי, היינו משום שלא היו סותרים ובונים אותו אלא בזמן שהיו צריכין לבנותו ולתקנו דהיינו דחזו ביה תיוהא, ולפי זה אפילו בימי הקיץ היו מותרין לבנותו כיון דחזו ביה תיוהא אלא שלרווחא דמלתא היו ממתינים מלסותרו עד ימי החורף. 

מוזמנים להשוות קצת גרסאות:
  עפ"י גרסת הגמ' (בסוגריים) וכתב יד ותיקן	      עפ"י מסורת הש"ס(אות ג') וכתב יד פריז ופירנצה

ואז לראות עוד ראשונים:

רבנו אשר, הרא"ש, בבא בתרא פרק א סימן ד 
"אמר רב חסדא: לא לסתור אינשי בי כנישתא אלא אם כן בנו בי כנישתא אחריתי. איכא דאמרי משום פשיעותא, ואיכא דאמרי משום צלויי. מאי בינייהו? איכא בינייהו דאיכא דוכתא לצלויי. מרימר ומר זוטרא סתרי ובנו בי קייטא בסיתוא ובי סיתוא בקייטא". אינהו סברי משום צלויי, והוה להו דוכתא לצלויי. 
"אמר ליה רבינא לרב אשי גבי זוזי ומנחי מאי...". אינהו סברי משום פשיעותא, להכי שקלי וטרו היכא שהכל מזומן אי איכא למיחש לפשיעותא. 
והלכתא כוותייהו, דאפילו אי איכא דוכתא לצלויי אסור משום פשיעותא. והני מילי דלא חזא ביה תיוהא, אבל היכא דחזא ביה תיוהא סתר ובני. וכן כל בנין שאי אפשר לבנותו בלא סתירה, כגון להרחיב את הבנין, כי הא דרב אשי חזא תיוהא בכנישתא דמתא מחסיא סתריה ועייליה לפורייה להתם ובני, ולא אפקיה לפורייה עד דתקין לה שפכי. 

רשב"א, בבא בתרא דף ג עמוד ב
מרימר ומר זוטרא בנו בי קייטא בסיתוא ובי סיתוא בקייטא. פירוש דסבירא להו דמשום צלויי הוא, וכיון דאיכא דוכתא לצלויי סתרי ובנו. ורבינא דבעא מיניה מרב אשי גבי זוזי ומנחי מאי, סבירא ליה כמאן דאמר משום פשיעותא.
וקשה לי קצת. היאך הזכיר שני ההפכים ביחד ולא אמר מרימר ומר זוטרא סברי הכי, ורבינא ורב אשי סברי הכי, דלפי פשטא הוה משמע דליכא פלוגתא ביניהו? ומתוך הדחק אני אומר כי שמא מה שאמרו משום פשיעותא, לאו למימרא דחוששין דילמא פשעי ולא בנו כלל, אלא דילמא פשעי ומתרשלי. ואע"ג דאיכא דוכתא לצלויי, כיון דלאו בית הכנסת קבוע הוא חיישינן, אבל היכא דאיכא בית הכנסת קבוע לא חיישינן. והיינו דקאמר: "דאיכא דוכתא לצלויי", ולא קאמר: "דאיכא בי כנשתא אחריתי", אע"ג דבהאי מצלו בסיתוא ובהאי מצלו בקייטא, לפשיעה דקצת ימים לא חיישינן, כיון דהשתא מיהא איכא בי כנשתא אחרינא דמצלו בה כדרכיהו, והיינו דקאמרינן עד דבני בי כנשתא אחריתי.

רמב"ם הלכות תפילה ונשיאת כפים פרק יא הלכות יב-יג
יב. אין סותרין בית הכנסת כדי לבנות אחר במקומו או במקום אחר, אבל בונין אחר ואחר כן  סותרין זה, שמא יארע להם אונס ולא יבנו. אפילו כותל אחד ממנו בונה החדש בצד הישן ואחר כך סותר הישן. 
יג. במה דברים אמורים? שלא חרבו יסודותיו או שלא נטו כתליו ליפול. אבל אם חרבו יסודותיו או שנטו כתליו ליפול סותרין אותו מיד ומתחילין לבנות במהרה ביום ובלילה שמא תדחק השעה וישאר חרב. 

ראו עוד - 
ט"ז, אורח חיים סימן קנב ס"ק א [מ"ב שם ס"ק ט]
ועיינו היטב בתשובת הציץ אליעזר:

הרב אליעזר וולדינברג, שו"ת ציץ אליעזר חלק יד סימן ח 
בע"ה. אמשטרדם, כ"ו אדר א' תשל"ח. 
כבוד הרב הגאון המהולל והמפורסם רבי אליעזר יהודה וולדינברג שליט"א ראב"ד דקרתא דשופריא. שלום רב לו ולתורתו. אחדשכ"ת (=אחר דרישת שלום כבוד תורתו) הנני בשאלתי דלהלן. 
לקהלתנו קהל אשכנזים אמשטרדם שני בתי כנסת גדולים במרחק של חצי שעה ביניהם ועוד כמה בתי כנסת קטנים מפוזרים בכל העיר, שני הגדולים מכילים כמה מאות איש. 
מתפללי בית הכנסת מאחד משני הגדולים האלו נתמעטו בשנים האחרונות עד מאד, ע"י עלית משפחות שלימות לארץ ישראל וע"י עקירת דירות של משפחות רבות לרבעים חדשים שנבנו בעיר וע"י פטירת זקנים שלא שבקו בנים. 
המצב הכספי של הקהילה הורע מאד בשנים האחרונות והנהלת הקהילה אומרת שאין בכוחה לשלם את החזקה והניקוי של ביהכ"נ...
נוסף לנימוקים הנ"ל, הנהלת הקהילה אומרת לבנות ביכ"נ חדש ברובע חדש שבו התיישבו בשנים האחרונות משפחות רבות, וכדי לממן את בנית ביהכ"נ ברובע זה ברצונה לחסל את כל הבנין של ביהכ"נ הישן הנ"ל באופן שיביא תועלת כספית רצויה מאד. 
הצעת ההנהלה לבנות מין צריף באופן ארעי ע"י ביהכ"נ הישן לזמן עובר שבו יהרסו את כל בנין ביהכ"נ ובמקומו של כל הבנין לבנות ביכ"נ קטן המספיק למספר המתפללים דהשתא ועליו ועל ידו מספר דירות לגור שימכרו למשפחות שונות. נשאלתי אם יש היתר לכך. אחר עיוני בפוסקים ובשו"ת אינני מוצא היתר. ...המחכה לתשובתו ולהוראתו בהכרת תודה מראש, המאחל כח ובריאות לכת"ר בעבודת הקודש והמצפה לבשורות טובות מארצנו הקדושה מאיר יוסט הרב הראשי ואב"ד דקק"א אמשטרדם. 
תשובה. ב"ה. מוצש"ק אור ליום ג' אדר ב תשל"ח. ירושלים עיה"ק תובב"א למעלת כבוד הרה"ג המפורסם וכו' מוהר"ר מאיד יוסט שליט"א הרב הראשי ואב"ד דקק"א אמשטרדם. אחדשכ"ת באהבה וכבוד. 
בענין איסור סתירת בית כנסת, דעת הט"ז באו"ח סימן קנ"ב ס"ק א דכל שיש בית כנסת אחר קבוע בעיר לכולי עלמא מותר לסתור הבית כנסת גם לפני שבונים אחר במקומו של זה. והגם שהמגן אברהם בס"ק א חולק על זה וסבירא ליה דאפילו יש להם שני בתי כנסת נמי אסור, כבר כתב המשנה ברורה בביאור הלכה ד"ה שלא יבנו, דאחרי דבסותר על מנת לבנות לכולי עלמא ליכא איסורא דאורייתא. ואחרי דלא מצינו למי מהראשונים שיחמירו בהדיא בזה, ואדרבה מצינו להרבה מהראשונים שמקילים בהדיא בענין זה וכו' שוב אין להחמיר בזה. וכ"כ גם הערוך השלחן בסעיף ב' דמכיון שרוב הפוסקים סוברים כן יש להקל בכה"ג. 
ואם כן בנידוננו בנוגע לאיסור סתירה יש להקל לסתור: [א] מקודם מכיון שיש עוד בית כנסת גדול בעיר, [ב] וגם עוד כמה בתי כנסת קטנים מפוזרים בכל העיר, [ג] ומה גם דנוסף לזה הא הרי ההצעה היא שעד שיקימו ויבנו הבית כנסת החדש יבנו בינתיים מין צריף באופן ארעי ע"י ביהכ"נ הישן באופן שלא יחסר המזג לאנשי רובע זה ולא יצטרכו אפילו לטרוח ללכת להתפלל לבית כנסת יותר מרוחק. 

המעוניינים להרחיב עוד, מוזמנים לעיין:

לגבי הריסה ושיפוץ של בית כנסת – בהקשר של התקנת אזעקה בארון קודש: 
שו"ת יביע אומר חלק ח - אורח חיים סימן יח
ד) ולכאורה יש להעיר בזה ממ"ש הרמב"ם במנין המצות שבראש ספר יד החזקה (במצות לא תעשה אות ס"ה) וז"ל: שלא לאבד בית המקדש או בתי כנסיות או בתי מדרשות, וכן אין מוחקים את השמות המקודשים, ואין מאבדים כתבי הקודש, שנא' אבד תאבדון וכו' לא תעשון כן לה' אלהיכם. עכ"ל. הרי שהרמב"ם כלל יחד איסור נתיצה בבתי כנסיות ובתי מדרשות עם בית המקדש, ובחדא מחתא מחתינהו, אלמא שאיסור נתיצה בבהכ"נ הוי דאורייתא. אולם אי משום הא לא איריא, שהרי סיים שם בדין איסור מחיקת ה' "ואין מאבדים כתבי הקדש", ואיסור זה אינו אלא מדרבנן, וכמ"ש הרמב"ם (בפ"ו מהל' יסוה"ת ה"ח) ומרן הכסף משנה שם. וכן העלה בשו"ת התשב"ץ (ח"א סימן ב), וכנ"ל. וא"כ גם לענין נתיצה בבהכ"נ י"ל הא כדאיתא והא כדאיתא, נתיצת אבן מבהמ"ק הוי לא תעשה מן התורה, והשאר מדרבנן, כיון שעיקר קדושת בהכ"נ הוי רק מדרבנן. אמנם ראיתי בשו"ת אבני נזר (חאו"ח סימן לד אות יז) שכתב להוכיח מדברי הרמב"ם במנין המצות הנ"ל שאיסור נתיצה בבהכ"נ ובהמד"ר הוי מן התורה, שלא היה כותב במנין המצות מה שאינו אלא מתקנת חכמים, ואף שהרמב"ם כתב שם ג"כ "ואין מאבדין כתבי הקדש", ומבואר בהל' יסודי התורה (פרק ו' ה"ז וה"ח) שהמאבדן מכים אותו מכת מרדות, י"ל דס"ל שאיסורם מן התורה אלא שאין לוקים עליהם, ודינו כדין האוכל חלב של בהמה טמאה וכן ביצים של עוף טמא (כמ"ש הרמב"ם בפ"ג מהל' מאכלות אסורות ה"ו). אך מקור לדבריו לא ידעתי. ומ"מ כן דעתו שאיסור נתיצה בבהכ"נ הוי מן התורה. ע"כ. וכ"כ עוד באבני נזר שם (סימן לה אות ב) שאיסור נתיצה בבהכ"נ הוא מן התורה. ע"ש. וק"ק שהרי מרן הכסף משנה בהל' יסודי התורה כתב, דמ"ש רבינו שהמאבד כתבי הקודש מכים אותו מכת מרדות, הוא כעובר על דברי חכמים, ומוכח דס"ל דהוי רק מדרבנן, וכדברי הרשב"ץ ח"א (סימן ב), ואפושי פלוגתא לא מפשינן, הילכך יותר נכון לומר כמו שכתבנו שגם איסור נתיצה בבהכ"נ ובהמד"ר הוי רק מדרבנן, והנה כיו"ב ראיתי בשו"ת בית שלמה (חאו"ח סימן כח, דף י"ח סע"א), שכתב, שאף שמלשון הרמב"ם בספר המצות (מצות ל"ת סה) שכתב הזהירנו מנתוץ ומלאבד "בתי עבודת האל", ומלאבד ספרי הנבואה, ומלמחוק השמות הנכבדים וכו'. משמע קצת שגם נתיצת בהכ"נ הויא בכלל אזהרה, אך אין זה הכרח גמור, שהרי כתב ג"כ ומלאבד ספרי הנבואה, ומפורש בספר היד בהל' יסוה"ת שהמאבד ספרי הנבואה אינו לוקה רק מכת מרדות, וכתב הכסף משנה שהוא כדין העובר על דברי חכמים. וכן בספר המצות שם סיים, וכל מי שעבר על דבר זה, כגון שיהרוס דבר מן ההיכל והמזבח והדומה לזה, או שימחוק שם משמות ה' לוקה, משמע שדוקא בזה לוקה. וא"כ לא מצינו מפורש שיהיה איסור נתיצה מה"ת לגבי בהכ"נ, שהרי כל קדושת בהכ"נ אינה אלא רק מדרבנן, וכמ"ש הר"ן במגילה (כז א) ע"ש. (וכדברים האלה כתב בשו"ת מחזה אברהם שטיינברג ריש סימן כ"ו. ע"ש). גם ראיתי בשו"ת קרן לדוד (סימן לד דף מד סע"ג) שהעיר מדברי הרמב"ם במנין המצות שבראש ספר היד (מל"ת סה) הנ"ל, ושכן הוכיח מזה השדי חמד מע' בהכ"נ שנתיצת אבן בבהכ"נ הוי מדאורייתא, וכתב ע"ז, וצ"ע שא"כ יהיו דברי הרמב"ם כסותרים למ"ש בעצמו בהל' יסודי התורה ובהל' בית הבחירה, שמבואר מדבריו שאין איסור מה"ת אלא בהיכל ועזרה ומזבח, וכן בספרי לא הוזכרו אלא אלו, ומשמע שנתיצת אבן מבהכ"נ אינה אלא מדרבנן. וכן תפסו האחרונים ז"ל. וקרוב בעיני לומר שהרמב"ם במנין המצות הנ"ל לא נתכוון כלל לומר שנתיצת בהכ"נ אסורה מן התורה, משום לא תעשון כן, אלא דרך אסמכתא בעלמא, וזהו טעמו שלא הזכיר בהל' יסודי התורה אלא נתיצת מזבח והיכל. גם בפרק יא מהל' תפלה הל' י"ב כתב, שאין סותרים בהכ"נ כדי לבנות אחר במקומו או במקום אחר, שמא יארע להם אונס ולא יבנו, אלא בונים אחר ואח"כ סותרים אותו, ולא רמז כלל מאיסור נתיצת בהכ"נ, משמע שאין איסור בזה משום לא תעשון כן לה' אלהיכם. ואף המרדכי שאסר נתיצת אבן מבהכ"נ מפני שנקרא מקדש מעט, אינו אלא דרך אסמכתא בעלמא. עכת"ד. והיה לו להוכיח כדבריו מסיום דברי הרמב"ם במנין המצות בדין איבוד כתבי הנבואה. וכנ"ל. ושו"ר הלום להגאון ר' יצחק אלחנן בשו"ת עין יצחק (חאו"ח סימן ה אות יט), שכתב, דמ"ש הרמב"ם במנין המצות (סימן סה), שאין מאבדים כתבי הקודש שנא' לא תעשון כן לה' אלהיכם, אין כוונתו שעובר על זה מן התורה, שהרי הרמב"ם עצמו (בפרק ו' מהל' יסודי התורה) כתב שאין בזה איסור אלא מדרבנן, ועינינו הרואות שהרמב"ם במנין המצות שם מונה גם איסורים דרבנן בכלל הל"ת דלא תעשון כן, שהרי כתב שם "שלא נאבד בית המקדש או בתי כנסיות או בתי מדרשות, משום לא תעשון כן", והרי איסור נתיצת דבר מבהכ"נ אינו אלא מדרבנן, שהרי בודאי שאין לדמות קדושת בהכ"נ ובהמד"ר לקדושת בהמ"ק והמזבח, שכבר כ' הר"ן (מגילה כז א) שעיקר קדושת בהכ"נ אינה אלא מדרבנן, ואמנם הפמ"ג (סימן קנב א"א סק"ו) נסתפק, אם נתיצת אבן מבהכ"נ אסורה מן התורה, אך לפע"ד נראה עיקר שאיסור נתיצת אבן מבהכ"נ אינו אלא מדרבנן, וכמו שביארנו. ומוכח שהרמב"ם במנין המצות שכלל כל זה בכלל לא תעשון כן, לאו דוקא הוא. ואת"ל שהרמב"ם בדוקא נקט כל אלו דהוו מן התורה, נראה שהרמב"ם חזר בו בחיבורו בספר היד החזקה ממ"ש במנין המצות. ולכן בחיבורו (בפרק א' מהל' בית הבחירה הל' יז) לא הזכיר כלל שאיסור זה שייך בנתיצת אבן בבהכ"נ ובבהמד"ר וכו'. ע"ש. וכן ראיתי עוד להגאון רבי בן ציון ליכטמן בספר בני ציון (סימן קנב סק"ד) שהעיר ג"כ מדברי הרמב"ם במנין המצות, וכתב שנראה שאין זה אלא מדרבנן, שהרי הרמב"ם עצמו בהל' יסוה"ת ובהל' בית הבחירה לא אסר משום לא תעשון כן אלא באבני מזבח והיכל ועזרה, וכן כתבו הסמ"ג והחינוך (סימן תלז), ולא הזכירו אף ברמז איסור זה בבהכ"נ ובבהמד"ר, אלא ודאי דמ"ש במנין המצות הוא דרך אסמכתא. והרי סיים שם כן לענין המאבד כתבי הקודש, ומבואר בהל' יסוה"ת שאינו אלא מדרבנן. וגם המרדכי לא נתכוון לאסור דבר זה מן התורה, ודלא כהרב שדי חמד (מע' ב אות מג) שכתב שהמרדכי ס"ל דהוי מה"ת, שהרי דברי המרדכי לקוחים מהראבי"ה, ומשמע שם שאינו מה"ת. וכן מוכח מדברי בעל האשכול דהוי רק מדרבנן. עכת"ד. והן אמת כי הגאון מצאנז בשו"ת דברי חיים ח"א (חאו"ח סימן ג) בד"ה וגם, כתב, שלענין נתיצת אבנים מבהכ"נ לצורך בנין עזרת נשים, נראה לי שבהסכמת שבעה טובי העיר, אפילו אם יש מיעוט מוחים, מותר לבנות עזרת נשים על גבי בהמד"ר, וכמ"ש המשאת בנימין להדיא, וכן נוהגים בכמה מקומות ובקהלות גדולות במדינות הגר, וכן במדינתינו עיני ראו ולא זר שנהגו להקל. וגם פה עירנו נהגו כן, ואף שהיה נגד רצוני, לא היה בידי למחות מצד הדין, ולכן החרשתי. אבל כשהדבר נעשה שלא ע"י שבעה טובי העיר, יש בזה עבירה על לאו דלא תעשון כן, והגם שכתבנו שקדושת בהכ"נ היא רק מדרבנן, מ"מ מבואר בפמ"ג שעכ"פ אסור מן התורה להרוס דבר שנעשה כדי להתפלל בו ולהזכיר בו דברים שבקדושה, ואפי' אם התפלה מדרבנן מ"מ מן התורה אסור לנתוץ דבר שנעשה כדי להלל ולשבח ליוצר כל. ומיהו בדיעבד קלקלתם תקנתם שהואיל וכבר כתבנו שקדושת אויר בהמד"ר הוי כעין תשמישי מצוה בשעת מצותן שאסור להשתמש בו, א"כ עדיין בקדושתו הוא עומד לתשמישי מצות ולהיות בהמד"ר, וכמו שנהגו בכמה קהלות לעשות עליות על בהמד"ר לבעלי העיון שלא יתבלבלו מבני בהמד"ר הלומדים שם וכו'. עכת"ד. נמצא דס"ל שנתיצת אבן בבהכ"נ ובהמד"ר הויא דאורייתא, כיון שנקרא עליו שם ה', (והוא בכלל "בתי עבודת האל" שהזכיר הרמב"ם בספר המצות). ומ"מ אין כן דעת רוב האחרונים הנ"ל, שרובם כתבו שנתיצת אבן מבהכ"נ אינה אסורה אלא מדרבנן. והגאון עצמו בדברי חיים ח"ב (סימן יג) הסכים להלכה כדברי האליה רבה להקל בדין הסטנדר. וכנ"ל. וע"ע בשו"ת עמק שאלה (סוף סימן ז) ע"ש. וכן עיקר. וע' בשדי חמד הנ"ל. ודו"ק.





ובמאמרו של הרב משה ברגמן, "ביצוע שיפוצים בבית כנסת", תחומין,  כה.

לגבי דברי הטז (כשיש בית כנסת קבוע) – שות חת"ס, א, או"ח, לב, שות היכל יצחק או"ח, יב, וגם אצל ר' משה, אגרות משה, או"ח, ב, מו.

והרב ליכטנשטיין –

